Sekolah Kebangsaan Felda Selasih

Kedudukan Sekolah

Kedudukannya terletak di perkampungan Felda Selasih,22020 Jerteh, Terengganu.Sekolah ini terletak dalam mukim Jabi di daerah Besut dan kawasan parlimen P31 Setiu.
 
 
Sekolah ini terletak kira-kira 18 kilometer dari Bandar Jerteh dan mengambil masa lebih kurang 15-20 minit bagi perjalanan menaiki kereta menghala ke Kuala Terengganu.Sebelum sampai ke sekolah ini, terdapat papan tanda Kampung Tok Dor di sebelah kiri manakala papan tanda Institut Latihan Pertanian Besut di sebelah kanan.Dalam jarak kira-kira 100 meter di hadapan terdapat satu simpang yang yang menuju ke Perkampungan Felda Selasih yang terletak di sebelah kanan jalan bersebelahan dengan Institut Latihan Pertanian Besut.
Sekolah Kebangsaan Felda Selasih akan dapat ditemui kira-kira 2 kilometer dari simpang tersebut. Bagi perjalan dari Kuala Terengganu ke Jerteh pula, kira-kira 100 kilometer perjalanan. Terdapat papan tanda Kampung Tok Dor di sebelah kiri dan Masjid Tok Dor di sebelah kanan yang berhampiran dengan Sekolah Kebangsaan Tok Dor, kira-kira 100 meter di hadapan iaitu di sebelah kiri,terdapat satu simpang yang menuju ke Perkampungan Felda Selasih.

Lencana Sekolah

Obor membakar buku melambangkan matlamat sekolah, melahirkan insan yang berilmu pengetahuan,  berketerampilan, berakhlak mulia dan bertanggungjawab sejajar dengan falsafah pendidikan negara.
Jangka melambangkan Sains dan teknologi menjadi asas kemajuan sesebuah negara.

Tahun 1984 melambangkan tahun sekolah mula beroperasi.
Warna Hijau dibelakang perkataan SEK. KEB. FELDA SELASIH melambangkan agama Islam agama rasmi negara yang dianuti oleh seluruh murid dan guru SKFS 
Warna Merah Bata melambangkan keberanian dan kegigihan pelajar dan guru menghadapi cabaran.
Lambang Atom sesuai sebagai tugas sebagai seorang pelajar menimba sebanyak mungkin ilmu, mengamalkan apa yang dipelajari dan seterusnya menabur bakti untuk masyarakat dan negara.
Warna Biru dibelakang perkataan BERILMU, BERAMAL, BERJASA  melambangkan ketenangan yang perlu ada dalam diri induvidu dalam menghadapi apa jua keadaan.

Bendera Sekolah

Warna Oren melambangkan kawasan persekitaran sekolah dikelilingi oleh tanah felda
Warna Hijau melambangkan kesuburan dan masyarakat setempat yang berpengan teguh kepada ajaran islam.
Warna Biru melambangkan kemakmuran dan kerohanian hidup masyarakat setempat disamping interaksi yang sihat antara guru dengan guru,guru dengan pekerja,guru dengan murid dan ibu-bapa dengan guru.

SKFS Dalam Pembangunan

SKFS telah mendapat 3 bangunan blok baru yang telah diluluskan oleh Kerajaan Malaysia untuk dibangunkan. Blok baru dibangunkan diatas tapak surau dan bangunan lama satu tingkat yang menempatkan beberapa bilik darjah, bilik pusat sumber dan perpustakaan. Kesemua bilik guru sementara, perpustakaan sementara dan pusat sumber sementara telah dipindah ke blok sebelah yang menempatkan beberapa bilik darjah. Kesemua bilik darjah pelajar ditempatkan di bilik darjah sementara yang dibangunkan. 

Bangunan untuk pra-sekolah juga terpaksa dipindahkan kerana bangunannya berada didalam kawasan pembinaan namun tidak dirobohkan. Bangunan ini akan meneruskan operasi setelah kerja-kerja pembinaan blok baru selesai. Hanya makmal komputer dan kantin yang masih ditempat asal. Blok baru akan menempatkan kesemua bilik darjah untuk Tahun 1 hingga Tahun 6. Blok baru juga akan menempatkan kesemua prasarana sekolah yang terkini seperti bilik guru berhawa dingin, pusat sumber, perpustakaan dan bilik mesyuarat berhawa dingin, bilik sains, bilik sukan, bilik persalinan, surau, pejabat, dan dewan perhimpunan. Pembinaan bermula pada 10 Ogos 2009 dan dijangka siap pada 30 Januari 2011. Akan tetapi kontraktor yang dilantik Kerajaan Malaysia iaitu Tenang Selalu Construction SDN. BHD. gagal untuk menyiapkan mengikut masa dan tertangguh sehingga akhir tahun 2011.